recursal/SuperWikiNEXT-32B huggingface dataset:
| Artikkelen inngår i serien om
**Skogbruk** |
| --- |
| Tømmerlunne |
| **Produkter** |
| Skog • Tømmer • Sagbruk • Trelast • Treforedling • Papirmasse • Ved |
| **Skog** |
| Barskog • Gran • Furu • Bjørk • Gammelskog • Urskog • Bonitet • Hogstklasse |
| **Skogsdrift** |
| Hogst • Foryngelse • Bærekraftig skogbruk • Tømmerfløting • Skogsmaskin • Motorsag |
| **Skogbruk i Norge** |
| Norges skoger • Norges Skogeierforbund • Norskog • Det norske Skogselskap |

**Foryngelse av skog** er, i henhold til «Forskrift om berekraftig skogbruk». en forpliktelse for norske skogeiere. Han må sørge for at ny skog etableres etter hogst (**foryngelseshogst**). De vanligste foryngelsesmåtene skjer ved **planting**, **naturlig foryngelse** eller **såing**. Hogstformen må bestemmes før hogsten gjennomføres, fordi denne legger premisser for påfølgende foryngelsesmåte.

Planting
--------

Ved planting etter hogst benyttes oftest 1 – 2 årige skogplanter. Disse er dyrket i skogplanteskole før de settes ut i skogen. Det finnes skogplanter av både gran, furu og lauv.

Naturlig foryngelse
-------------------

Ved naturlig foryngelse blir ny skog dannet av frø fra gjensatte trær etter hogst (frøtrær), og eldre skog i kanten langs ei hogstflate. Denne etableringsformen benyttes ved små flater, frøtrestillingshogst, skjermtrestillingshogst og bledningshogster. Når arealet er tilfredsstillende forynget (nok småplanter), hogges frøtrærne. Naturlig foryngelse benyttes ofte sammen med markberedning.

Såing
-----

Såing av frø er mest benyttet i furuskog der naturlig foryngelse er vanskelig å få til med frøtrestilling, der det er ønske om å skifte treslag, eller at man ønsker å benytte best mulig frøkvalitet. Markberedning er i de fleste tilfellene nødvendig før såing.

Markberedning
-------------

Markberedning er et hjelpetiltak ved foryngelse av skog og har til hensikt å bedre spiremulighetene for frø og gi bedre voksevilkår for unge skogplanter. Ved markberedning blottlegges mineraljorden. Dette gjør at temperaturen i flekken øker, vanntilgangen til frøet øker, ugraskonkurransen minker og insektskader (snutebiller) minker. Alle disse faktorene er positive for økt overlevelse og vekst.

Flaterydding
------------

Etter at hovedhogsten er gjennomført, står det ofte igjen trær i bestandet. Disse er av mindre størrelse og vil sjelden utvikle seg å bli trær med god kvalitet. For å hindre at disse utvikler seg til kvistrike trær som opptar plass, lys og næring for andre kvalitetstrær, bør disse kappes ned før planting eller andre foryngelsestiltak starter. Under hogsten skal det tas miljøhensyn. Blant annet skal det stå igjen noen høgstubber (3-5 meter høge tørre trestubber) og miljøelementer som gamle, grove trær. Disse utgjør viktige funksjoner for rovfugler som jakter på bytte, og arter knyttet til gamle, grove trær og død ved. 
Etter hogst ligger greiner og topper (GROT) igjen på bakken som hogstavfall. Avhengig av om det finnes mulighet for leveranse, kan dette også fraktes ut av skogen og selges som biobrensel.

Referanser
----------

1. ↑  lovdata.no
Steve Wickham i konsert med The Waterboys i Haag, 2002.
**Steve Wickham** (født 1960) er en irsk felespiller bosatt i Sligo (Irland) og medlem av bandet The Waterboys.

Wickham hadde et opphold i bandet etter albumene *Fisherman's Blues* og *Room to Roam*, men deltok senere på *Universal Hall,* og har siden vært en del av den faste kjernen i bandet.

Wickham spiller en rekke instrumenter, men er mest kjent for sitt felespill, og spilt med en rekke band Europa rundt. Han har videreutviklet en teknikk for felespill i rock'n roll døpt *fuzz fiddle,* og er blitt omtalt gjerne som «the world's greatest rock fiddler», eller bare «the mighty fiddler» av sine kollegaer, som for eksempel Mike Scott fra The Waterboys.[]

I tillegg til turnévirksomhet spiller han i det lokale bandet No Crows med base i hjembyen Sligo.

Steve Wickham er gift med kunstneren Heidi Wickham.

Diskografi
----------

* *Geronimo* (2004)
* *Beekeeper* (2017)

Referanser
----------

1. ↑  «Steve Wickham», Feile Na Laoch

Eksterne lenker
---------------

* Offisielt nettsted Rediger på Wikidata

* (en) Steve Wickham – kategori av bilder, video eller lyd på Commons Rediger på Wikidata
* (en) Steve Wickham på Discogs Rediger på Wikidata

* (en) Steve Wickham på MusicBrainz Rediger på Wikidata

* (en) Steve Wickham på Songkick Rediger på Wikidata
* No Crows nettsted

  


|  |  |
| --- | --- |
| Oppslagsverk/autoritetsdata | VIAF **·** SUDOC **·** NKC **·** MusicBrainz **·** Discogs
 |
**Navidad Nuestra** (norsk: *Vår Jul*) er en julekantate av den argentinske komponisten Ariel Ramírez og tekstforfatter Félix Luna. Ramíres er for øvrig mest kjent for sin messe Misa Criolla. Juleevangeliet er overført til den søramerikanske kulturen og anvender derfor søramerikanske musikkinstrumenter som f. eks. "bombo legüero" – en typisk argentinsk tromme.
Kantaten består av seks sanger, hver av sangene i en rytme av en søramerikansk dans:

1. La anunciación ("Forkynnelsen"), Engelen Gabriel og Maria – Chamamé
2. La peregrinación ("Pilegrimsreisen"), Maria og Josef på leting etter et herberge – Huella
3. El nacimiento ("Fødelsen") – Vidala catamarqueña
4. Los pastores ("Hyrdene") – Chaya
5. Los reyes magos ("De hellige tre konger") – Takirari
6. La huida ("Flukten") – Vidala tucumana

Ikke bare melodiene, men også tekstene framstiller juleberetningen i den søramerikanske verden. Maria og Josef reiser gjennom den frosne Pampa med tornekratt og brennesler, hyrdene er fra Argentina og gir små oster, basilikum og timian til barnet, og kongene har gaver i form av en poncho av ekte alpakkaull.
Ramírez og Luna skrev verket i høst 1963.

Eksterne lenker
---------------

* Lytteprøve med Mercedes Sosa Arkivert 3. april 2009 hos Wayback Machine.
* spansk tekst med engelsk oversettelse

|  |  |
| --- | --- |
| Oppslagsverk/autoritetsdata | VIAF **·** GND **·** LCCN **·** BNF **·** BNF (data)
 |
**Mikhail Ivanovitsj Bytsjkov** (russisk: Михаил Иванович Бычков; født 22. mai 1926 i Ljubertsy, død 17. mai 1997) var en sovjetisk ishockeyspiller som deltok i de olympiske vinterleker 1960 i Squaw Valley.

Bytsjkov vant en olympisk bronsemedalje i ishockey under vinter-OL 1960 i Squaw Valley. Han var med på det sovjetiske ishockeylaget som kom på tredjeplass i turneringen bak USA og Canada. Det var ti lag som deltok, etter gruppespillet spilte de seks beste lagen en enkeltserie der alle lagene møttes en gang. USA vant alle fem kampene i sluttspillsserien og vant serien med maksimale ti poeng foran Canada med åtte og Sovjetunionen med fem poeng.

Bytsjkov ble verdensmester i ishockey 1954 i Stockholm. Han spilte 42 landskamper for Sovjetunionens herrelandslag i ishockey og scoret 14 mål.

OL-medaljer
-----------

* 1960 USAs flagg Squaw Valley - Bronse Bronse i ishockey Sovjetunionens flagg Sovjetunionen

VM-medaljer
-----------

* 1954 Sveriges flagg Stockholm - Gull **Gull** i ishockey Sovjetunionens flagg Sovjetunionen
* 1955 Tysklands flagg Krefeld/Düsseldorf/Köln - Sølv Sølv i ishockey Sovjetunionens flagg Sovjetunionen
* 1960 USAs flagg Squaw Valley - Bronse Bronse i ishockey Sovjetunionens flagg Sovjetunionen

Referanser
----------

Eksterne lenker
---------------

* (en) Mikhail Bytsjkov – Olympedia Rediger på Wikidata

* (en) Mikhail Bytsjkov – Sports-Reference (OL-resultater – arkivert) Rediger på Wikidata

* (en) Mikhail Bytsjkov – Eurohockey.com Rediger på Wikidata

* (en) Mikhail Bytsjkov – Eliteprospects.com Rediger på Wikidata

|  |  |
| --- | --- |
| Oppslagsverk/autoritetsdata | Prabook **·** VIAF **·** GND
 |
En **navigasjonssatellitt** er en kunstig satellitt som sender signaler til primærplaneten til bruk i navigasjon.

Alle dagens navigasjonssatellittsystemer består av konstellasjoner av mange satellitter. NAVSTAR Global Positioning System (dette system omtales i dagligtalen som «GPS») består av ca. 27 operative satellitter. Disse sender signaler samtidig slik at man får krysspeilet sin posisjon på Jorden. Systemet har sin opprinnelse i det amerikanske militæret, men har nå flest sivile brukere. Det russiske systemet Glonass benytter et system som er svært likt GPS. Den siste av de 24 satellittene i GLONASS ble skutt opp fra Plesetsk kosmodrom 3. oktober 2011. GPS og Glonass kretser i 20 000 km høye baner. 

Galileo-satellittene er et sivilt europeisk program. De 30 satellittene forventes å kretse i 23 222 km høye baner. De to første operasjonelle satellittene skytes opp i oktober 2011.

Referanser
----------

1. ↑  Russia restores its orbital GLONASS group - offficial (sic) *The Voice of Russia*
2. ↑  Første Galileo-satellitter opp i oktober Arkivert 13. oktober 2011 hos Wayback Machine. – Norsk romsenter

| * v
* d
* r
Kunstige satellittyper |
| --- |
| 
* Kommunikasjonssatellitt
* Kringkastingssatellitt
* Miljøsatellitt
* Navigasjonssatellitt
* Rekognoseringssatellitt
* Romstasjon
* Romteleskop
* Værsatellitt

 |


| * v
* d
* r
Satellittbaserte navigasjonssystemer |
| --- |
| Historiske: | 
* USAs flagg Timation
* USAs flagg Transit
* Sovjetunionens flagg Tsiklon

 |
| Operative: | 
* Folkerepublikken Kinas flagg Beidou
* Frankrikes flagg DORIS
* Russlands flagg GLONASS
* USAs flagg GPS

 |
| Under utvikling | 
* Kinas flagg BDS
* Europas flagg Galileo
* Indias flagg IRNSS
* Japans flagg QZSS

 |
| 
* GPS-hjelpesystemer: DGPS
* EGNOS
* WAAS
* MSAS
* LAAS
* AGPS

 |


|  |  |
| --- | --- |
| Oppslagsverk/autoritetsdata | Store norske leksikon **·** Store Danske Encyklopædi **·** Nationalencyklopedin **·** GND **·** LCCN **·** NKC **·** BBC Things
 |
**Rasmus Ankersen** (født 22. september 1983 i Herning) er en dansk forfatter og styreformann for den tyrkiske klubben Göztepe SK. Ankersen har utgitt bøkene *En vinders DNA*, *Leder DNA*, *Opdragelse af en vinder,* *Guldminerne* og *Sult i paradis* på Forlaget Turbulenz. 

Ankersen jobber også som mentaltrener og sparringspartner for toppidrettsutøvere og ledere. En viktig basis for rådgivningen er at Ankersen har reist rundt i verden i seks måneder for å studere ekstreme prestasjonsmiljøer innen sport, blant annet jamaicansk sprint, russisk tennis og sørkoreansk golf

Ankersen er foredragsholder innen temaene motivasjon, vinnermentalitet og ledelse. I 2010 skrev Ankersen et innlegg i statsminister Lars Løkke Rasmussens bok *Den danske drøm.* Innlegget handlet om å skape sult i paradis, noe som ofte er tema for foredragene hans. Problemstillingen er hvordan man skal skape en brennende ambisjon uten at det er krise. I tillegg fokuserer han på at talent er overvurdert, og teknikker for å skape vinnere og motivere et team til topp prestasjoner.

Ankersen har bakgrunn som fotballspiller og innehar UEFAs A-trenerlisens. Etter at London-investoren Matt Benham kjøpte FC Midtjylland ble Ankersen hentet inn som styreformann. Duoen leder klubben med statistikk og nøkkeltall som mål på trenerens prestasjoner, ikke tabellplasseringen alene. Begrunnelsen er at tilfeldigheter kan avgjøre enkeltkamper, selv om prestasjonene isolert sett var gode nok til å vinne. I Midtjylland har tre viktige fokusområder vært å komme til flest mulig avslutninger innenfor sekstenmeteren, mye trening på dødballer og å unngå å hente spillere fra det overprisede danske markedet. I pausen på kampene mottar trenerne tekstmeldinger med statistikk som de kan bruke til å gi enkeltspillere forbedringstips til 2. omgang. Omleggingen av FC Midtjylland har ført klubben fra å være en middelmådighet i dansk fotball til å styre mot seriegull, foran mer pengesterke FC København. Benham bruker FC Midtjylland som uttestingsarena for prinsipper han vil innføre for å føre Matt Benhams andre klubb Brentford FC opp i Premier League.

Referanser
----------

1. ↑   transfermarkt.com, Transfermarkt manager ID 40341, besøkt 18. mars 2020[Hentet fra Wikidata]

Eksterne lenker
---------------

* (en) Rasmus Ankersen – Transfermarkt (manager) Rediger på Wikidata
* Offisielt nettsted Rediger på Wikidata

|  |  |
| --- | --- |
| Oppslagsverk/autoritetsdata | BIBSYS **·** VIAF **·** GND **·** LCCN **·** ISNI **·** NDL
 |

Portal: Danmark
**Rasmus Ingvald Birkeland** (født 14. april 1888 i Austevoll, død 12. desember 1972 samme sted) var en norsk seiler som deltok i de olympiske leker 1920 i Antwerpen.

Birkeland ble olympisk mester i seiling under sommer-OL 1920 i Antwerpen. Han vant sammen med Halvor Birkeland, Lauritz Christiansen, Halvor Møgster, Hans Næss, Henrik Østervold, Jan Østervold, Kristian Østervold og Ole Østervold olympisk gull i klassen *12 meter type 1907* med den norske båten «Atalanta». Det var kun én båt i denne klassen. Birkeland var bror til Halvor Birkeland, som også var mannskap på «Atalanta».

OL-medaljer
-----------

* 1920 Belgias flagg Antwerpen - Gull **Gull** i seiling, 12-metersklassen type 1907

Referanser
----------

1. ↑  Schjelderup, W. M. (1922). *Bergens seilforening i 50 år*. Bergen. s. 193.

Eksterne lenker
---------------

* (en) Rasmus Birkeland – Olympedia Rediger på Wikidata

* (en) Rasmus Birkeland – Sports-Reference (OL-resultater – arkivert) Rediger på Wikidata

* (en) Rasmus Birkeland – databaseOlympics.com (arkivert) Rediger på Wikidata

|  |  |
| --- | --- |
| Oppslagsverk/autoritetsdata | Prabook **·** Historisk befolkningsregister **·** Geni
 |
*Denne artikkelen nevner Wikimedia eller et av Wikimedias prosjekter. Vær oppmerksom på at Wikipedia er et Wikimedia-prosjekt.*

Wiktionary har ordbokoppføringer om ***wiktionary***

**Wiktionary** (sammensatt av *wiki* og *dictionary*; eng. «ordbok») er en wikiordbok og et søsterprosjekt til Wikipedia. Målet er «å sammen skrive en åpen og fritt tilgjengelig ordbok». Wiktionary inneholder definisjoner og annen informasjon både på eget og andre språk.

Som de andre MediaWiki-prosjektene ble det først startet på engelsk, men finnes nå på flere språk. Den engelske utgaven har flest oppslagsord, mer enn 3,8 millioner oppslagsord per november 2014, mens den bokmålsutgaven har 132 000 oppslagsord (inkludert bøyningsformer).

Referanser
----------

1. ↑  Liste over Wiktionary-utgaver, Wikimedia Foundation. Besøkt 27. november 2014.

Eksterne lenker
---------------

* (mul) Offisielt nettsted Rediger på Wikidata

* (en) Wiktionary – kategori av bilder, video eller lyd på Commons Rediger på Wikidata

* (en) Wiktionary – galleri av bilder, video eller lyd på Commons Rediger på Wikidata
* Den engelske Wiktionarys beskrivelse av seg selv
* Den norske wikiordboken

| * v
* d
* r
Wikimedia-prosjekter |
| --- |
| 
* Wikibøker
* Wikidata
* Wikifunctions
* Wikimedia Commons
* Wikinytt
* Wikipedia
* Wikiquote
* Wikikilden
* Wikispecies
* Wikiversity
* Wikivoyage
* Wiktionary

 |

Portal: Litteratur
**Rasjonalisme** er en filosofisk strømning som anser *fornuften* (latin *ratio*) og *tenkningen* som grunnlaget og hovedforutsetning for all erkjennelse. Den står dermed i motsetning til empirismen (og dens ekstremform, sensualismen), som anser *erfaring* og *sansing* for å være den viktigste forutsetningen for erkjennelse.

Av antikkens filosofer regnes både Platon og til en viss grad Aristoteles og Sokrates som forløpere av rasjonalismen. Platons idélære antar for eksempel at det ligger uforanderlige essenser bak alle fenomener, og at disse bare er tilgjengelige gjennom tenkning, mens sansingen bare forteller noe om enkelttingene (essensialisme).

Rasjonalismen hadde sin blomstringstid i opplysningstiden. De viktigste representantene var René Descartes, Baruch Spinoza og Gottfried Wilhelm Leibniz. Descartes' kjente utsagn *cogito ergo sum* («jeg tenker, altså er jeg») tydeliggjør viktigheten han tilla tenkningen: Det er bare tenkningen som er sikker. Virkeligheten av alt annet kan skyldes sansebedrag og kan betviles (cartesianisme). Naturvitenskapene (fremfor alt fysikk og kjemi) og spesielt matematikken ble på grunn av deres logiske og deduktive natur sett på som idealvitenskapene. Også Georg Wilhelm Friedrich Hegel forfektet en form for rasjonalisme, mens Immanuel Kant gjorde forsøk for å «forsone» rasjonalismen med empirismen (kritisisme). Kants forestilling om at noen erkjennelser er uavhengig av erfaringen (*a priori*) har for eksempel klart rasjonalistiske trekk.

På 1700- og 1800-tallet ble rasjonalismen koblet med den rådende teknologi- og fremtidsoptimismen: Ikke bare ble menneskets erkjennelse ansett for å være prinsipielt ubegrenset, også verden ble ansett for å kunne beherskes av menneskets forstand. Kritikken mot denne optimismen gjorde seg gjeldende i løpet av 1800-tallet og resulterte bl.a. på 1930-tallet i den *kritiske* rasjonalismen (Karl Popper m.fl.).

Rasjonalisme i teologien
------------------------

Som teologisk retning krever rasjonalismen at troen skal baseres på fornuft og er tilbøyelig til å avvise begrunnelser som overstiger den menneskelige fatteevne. Rasjonalismen preget i stor utstrekning 1700-tallets protestantiske teologi.

|  |  |
| --- | --- |
| Oppslagsverk/autoritetsdata | Store norske leksikon **·** Store Danske Encyklopædi **·** Encyclopædia Britannica **·** Stanford Encyclopedia of Philosophy **·** Encyclopædia Universalis **·** GND **·** LCCN **·** BNF **·** BNF (data) **·** HDS **·** NKC
 |
**Wikipedia på nynorsk** er et fritt oppslagsverk på nynorsk og en del av Wikipedia-prosjektet.

Historie
--------

Wikipedia på nynorsk ble opprettet den 31. juli 2004, og har siden den første artikkelen, om øya Sekken, produsert over 100 000 artikler. Wikipedia på nynorsk kaller seg «Wikipedia – Det frie oppslagsverket».

Nynorsk Wikipedia passerte

* 10 000 artikler 7. august 2005 med artikkelen om forfatteren og folkeminnesamlaren Edvard Langset
* 25 000 artikler 11. august 2007 med artikkelen om den medfødte hjertefeilen Fallots tetrade
* 50 000 artikler 11. juli 2009 med artikkelen Fødsel
* 75 000 artikler 21. november 2011 med artikkelen om den italienske barokkmaleren Caravaggio
* 100 000 artikler 9. april 2013 med en artikkel om den ungarske sangeren ByeAlex.

Bakgrunn
--------

Wikipedia på nynorsk bygger på wikikonseptet. Det vil si at alle som ønsker det kan skrive nye artikler eller endre gamle artikler som de ønsker det. Med andre ord kan en si at Wikipedia på nynorsk er et dugnadsprosjekt mellom flere tusen registrerte brukere og et ukjent antall av uregistrerte brukere. Tilsvarende prosjekter finnes på bokmål og riksmål og på over 200 andre språk.

Alt oppslagsverket publiserer blir lagt ut under en fri dokumentlisens. Det vil hovedsakelig si at alt innhold i Wikipedia på nynorsk kan kopieres, distribueres og brukes fritt; helt uten vederlag – så lenge det går klart frem at kilden til informasjonen er Wikipedia på nynorsk.

Se også
-------

* Nynorsk nettleksikon – om ulike prosjekter for å lage nynorsk oppslagsverk på internett
* Wikipedia – artikkel om fenomenet Wikipedia
* Wikipedia på bokmål og riksmål
* Wikipedia på nordsamisk

Eksterne lenker
---------------

* Offisielt nettsted Rediger på Wikidata

* (en) Norwegian (Nynorsk) Wikipedia – kategori av bilder, video eller lyd på Commons Rediger på Wikidata

Wikipedia på **Nynorsk**
«Preston» har flere betydninger.

**Preston** er en landsby ved kysten i sørlige Dorset i England. Den ligger omkring 3 km nordøst for sentrum av Weymouth og 2 km vest for landsbyen Osmington.

Det er god utsikt over bukten Weymouth Bay fra et utkikkspunkt i Presten. John Constable malte «Weymouth Bay» der, et landskapsmaleri med utsyn over feirestedet fra Bowleaze. Det henger i dag i National Gallery.

Det er funnet rester av et romersk tempel i Preston.

Sognekirken, viet sankt Andreas, er fra 1400-tallet, men bygd på samme sted som en tidligere normannisk kirke. Tårn fra 1500-tallet. Den er i gotisk stil. Inventaret er for det meste fra en restaurering i 1855, og det er to glassmalerier fra 1949.

Preston har et forsamlingshus som benyttes av mange lokale grupper, inkludert en lokal pantomimegruppe. Det er tre vertshus: The Bridge Inn (tidligere kalt for The Swan), The Spice Ship og The Springhead.

Referanser
----------

1. ↑  «Dorset artists challenged to recreate masterpiece», *Dorset Echo*
2. 1 2  «*The Dorset Page*». Arkivert fra originalen 30. november 2010. Besøkt 2. januar 2016.

Eksterne lenker
---------------

* (en) Preston, Dorset – kategori av bilder, video eller lyd på Commons Rediger på Wikidata
* Prestons lokalhistorie

|  |  |
| --- | --- |
| Oppslagsverk/autoritetsdata | Vision of Britain **·** GeoNames **·** BBC Things
 |
**Xbox Series X** og **Xbox Series S** (samlebetegnelse **Xbox Series X/S**) er en serie av spillkonsoller utviklet av Microsoft. De ble begge lansert den 10. november 2020 som oppfølgere til Xbox One og fjerde generasjon i Xbox-familien.

Rykter rundt konsollene begynte å oppstå tidlig i 2019, der produktserien som helhet gikk under kodenavnet «Scarlett». Internt skal Microsoft ha vært tilfreds med en tilnærming bestående av to konsoller som for Xbox One-serien, og planla en liknende strategi med fjerde generasjon Xbox. Den mest kostbare modellen ble avduket som Xbox Series X under The Game Awards 2019. I september 2020 ble den billigere Xbox Series S avduket.

Xbox Series X har kraftigere maskinvare og støtter høyere oppløsninger (opp til 8K-oppløsning) samt høyere bildefrekvenser og strålesporing (ray tracing). Konsollen har også en solid-state drive (SSD) for å redusere lastetider. Den billigere Xbox Series S bruker samme CPU, men har en mindre kraftig GPU, mindre minne og intern lagring, og mangler en optisk diskstasjon. Begge konsollene er bakoverkompatible med flere titler utgitt for tidligere Xbox-konsoller, kontroller og tilbehør. Som del av et program Microsoft kaller «Smart Delivery», vil flere spill fra tidligere generasjoner få oppdatert grafikk på Series X/S uten ekstra kostnad. Konsollene er også kompatible med abonnementtjenesten Xbox Game Pass, i tillegg til plattformen Xbox Game Pass cloud gaming for nettbasert spill-strømning.

Referanser
----------

1. ↑  «Microsoft details next-gen console, Project Scarlett». Eurogamer. 11. juni 2019. Besøkt 15. desember 2020.
2. ↑  «Microsoft avduket Xbox Series S etter stor lekkasje». Gamer.no. 8. september 2020. Besøkt 15. desember 2020.
3. ↑  «Her er forskjellene på Xbox Series X og Xbox Series S». Gamer.no. 9. september 2020. Besøkt 15. desember 2020.

Eksterne lenker
---------------

* (en) *Xbox Series X/S* hos Giant Bomb Rediger på Wikidata

| * v
* d
* r
Microsoft-spillkonsoller |
| --- |
| 
* Xbox
* Xbox 360
* Xbox One
* Xbox Series X/S

* Xbox Live
* Xbox Live Arcade
* Xbox Live Markedplace

 |

Portal: Videospill
**Art Cohn** (født 5. april 1909, død 22. mars 1958) var en amerikansk sportsjournalist, filmanmelder og forfatter.

Cohn ble født i New York. Han var sportsjournalist og redaktør i '*Oakland Tribune* (Oakland, California), en avis som publiserte sportsspalten *The Cohn-ing Tower*. Cohn var også krigskorrespondent under andre verdenskrig. Han skrev også for *Long Beach Press-Telegram*. Han var en kontroversiell skribent i tiden. Han var også sterk tilhenger av boksing som sportsgren.

Karriere som manuskripforfatter
-------------------------------

Han skrev manuskriptet til mange hollywoodfilmer, inklusive:

* *The Set-Up* (1949)
* *Stromboli* (1950)
* *The Tall Target* (1951)
* *Tomorrow Is Another Day* (1951)
* *Carbine Williams* (1952)
* *Glory Alley* (1952)
* *Red Skies of Montana* (1952)
* *Fatal Desire* (1953)
* *The Girl Who Had Everything* (1953)
* *Tennessee Champ* (1954)
* *Men of the Fighting Lady* (1954)
* *Ten Thousand Bedrooms* (1957)
* *The Seven Hills of Rome* (1958)

Han var forfatter til Joe E. Lewis biografi *The Joker Is Wild*, utgitt av Random House i 1955. Den dannet grunnlaget for filmen *The Joker Is Wild* (1957) Han skrev også manuskript til fjernsynsoppsetninger, som *Plane for Hire* i 1957 og *The Celeste Holm Show* i 1958.

Omkom i flyhavari
-----------------

Art Cohn døde 22. mars 1958 i samme havari som drepte Mike Todd, en produsent av Broadway teateroppsetninger og Hollywoodfilmer og piloten Bill Verner og co-pilot Tom Barclay. Todds private fly, en tomotors, 12-passasjerer Lockheed Lodestar havarerte idårlig vær i Zunifjellene i New Mexico, nær Grants, New Mexico. Ironisk hadde Todd gitt flyet navnet *The Lucky Liz* etter hans kone, Elizabeth Taylor. Cohn skrev på Mike Todds biografi: *The Nine Lives of Mike Todd*, som ble skrevet ferdig av Cohn's ektefelle og utgitt av Random House i 1958. Cohn, som bodde i Beverly Hills etterlot seg konen, Maria, ogvto sønner, Ian and Ted.

Referanser
----------

1. 1 2   Autorités BnF, data.bnf.fr, besøkt 10. oktober 2015[Hentet fra Wikidata]
2. 1 2   Find a Grave, Find a Grave 7897, besøkt 9. oktober 2017[Hentet fra Wikidata]
3. 1 2   Social Networks and Archival Context, SNAC Ark-ID w6mw6tq0, besøkt 9. oktober 2017[Hentet fra Wikidata]
4. 1 2  «Mike Todd Killed». Ocala Star-Banner. 23. mars 1958. s. 1, 12. Besøkt 1. juli 2014.
5. ↑  Columnist was early, angry voice against sports color line[*død lenke*] Los Angeles Times, March 23, 2008.

Eksterne lenker
---------------

* (en) Art Cohn på Internet Movie Database Rediger på Wikidata

* (sv) Art Cohn i Svensk Filmdatabas Rediger på Wikidata

* (da) Art Cohn på Filmdatabasen Rediger på Wikidata

* (fr) Art Cohn på Allociné Rediger på Wikidata

* (en) Art Cohn på AllMovie Rediger på Wikidata

* (en) Art Cohn hos The Movie Database Rediger på Wikidata

  


|  |  |
| --- | --- |
| Oppslagsverk/autoritetsdata | Deutsche Biographie **·** BIBSYS **·** VIAF **·** GND **·** LCCN **·** ISNI **·** BNF **·** BNF (data) **·** SUDOC **·** NLA **·** NDL **·** BNE
 |
En Pret a Manger-butikk i Strand i London, 2004
**Pret a Manger** er en britisk kjede av sandwichbutikker. I januar 2007 ble noen av butikkene i kjeden omdøpt til Pret.[] Firmaet ble grunnlagt i London i 1986 av vennene Sinclair Beecham og Julian Metcalfe.

Ifølge kjeden lages alt av naturlige ingredienser. Alle sandwichene produseres i kjøkkenet til den enkelte butikk.[] Ifølge firmaet blir alt som ikke er solgt samme dag som det er laget, samlet inn og donert til forskjellige steder som gir mat til hjemløse.[] Sandwichene er pakket inn i pappesker, ikke plast.

I 2001 kjøpte McDonald’s 33 prosent ikke-kontrollerende aksjer i firmaet.[] Etter dette kjøpet utvidet Pret i New York (10 butikker) og Hongkong (10 butikker). 85 prosent av Prets salg er dog stadig i London, hvor også ¾ av deres butikker er.[] I november 2006 var det 155 butikker i Storbritannia, hvorav 118 var i London.

Menyen inneholder blant annet sandwicher, fylte bagetter, supper, salater og kaffe. De har også forskjellige desserter, muffins, kaker og croissanter.

Eksterne lenker
---------------

* Offisielt nettsted Rediger på Wikidata

* Offisielt nettsted Rediger på Wikidata

* (en) Pret A Manger – kategori av bilder, video eller lyd på Commons Rediger på Wikidata
Lokalisering av Byershalvøya på Livingston Island i Sør-Shetlandsøyene.
Topografisk kart over Livingston Island, Greenwich, Robert, Snow ogSmith Islands.
**Raskuporis-viken** (bulgarsk: залив Раскупорис, *Zaliv Raskuporis*; engelsk: *Raskuporis Cove*) er en 1,77 km bred vik og rundt 700 meter dyp ved sørkysten av Byershalvøya på øya Livingston Island som er en av øyene i Sør-Shetlandsøyene i Antarktis. Den er vest for Sevar Point og øst for Devils Point, og er knyttet til Osogovobukten i nordvest ved Hell Gates («Helvetesportene»), en 20 meter bred passasje.

Viken er oppkalt etter oldtidskongen Raskuporis av Trakia, 48-41 f.Kr.

Lokalisering
------------

Raskuporisviken er lokalisert 62°40′25″S 61°09′43″V. Britisk kartlegging i 1968, spansk i 1993 og bulgarsk i 2009.

Kart
----

* Península Byers, Isla Livingston (PDF). *Mapa topográfico a escala 1:25000*. Madrid: Servicio Geográfico del Ejército, 1992.
* Ivanov, L.L. (2009): *Antarctica: Livingston Island and Greenwich, Robert, Snow and Smith Islands. Scale 1:120000 topographic map*. Troyan: Manfred Wörner Foundation, ISBN 978-954-92032-6-4

Eksterne lenker
---------------

* Raskuporis Cove. SCAR, *Composite Gazetteer of Antarctica*.

Portal: Antarktis

|  |  |
| --- | --- |
| Oppslagsverk/autoritetsdata | GeoNames **·** SCAR

 |
**Art Basel** er en internasjonal messe for samtidskunst som arrangeres hver sommer i den sveitsiske byen Basel. Art Basel regnes som verdens viktigste kunstmesse for gallerier som viser samtidskunst, og utstillingen har blitt omtalt som «kunstverdenens olympiade». Hovedmessen i Basel i Sveits består av tre forskjellige deler gallerier kan søke på; Hovedmessen, Art Feature; hvor 20 gallerier uten plass på hovedmessen hvert år presenterer ett definert prosjekt med én eller flere kunstnere, Art Statements; hvor gallerier viser solopresentasjoner av normalt yngre kunstnere. Videre er det en fjerde seksjon av Art Basel: Art Unlimited hvor gallerier kan søke for å vise større prosjekter, etter at de har fått plass på en av de tre tidligere nevnte seksjonene. Art Unlimited og Art Statements befinner seg i en stor hall ved siden av rotunden hvor hovedmessen avholdes.

Den første utstillingen ble arrangert i 1970. Siden 2002, og i takt med det ekspanderende kunstmarkedet, har Art Basel utvidet til en årlig, tilsvarende messe i Miami Beach i Florida, kalt Art Basel Miami Beach. Denne avholdes i desember, mens den opprinnelige messen vanligvis gjennomføres i løpet av juni måned hvert år. Våren 2013 åpnet den første Art Basel Hong Kong, ved at Art Basel tok over den allerede eksisterende kunstmessen Art Hong Kong.

Det kreves svært høye kvalifikasjoner for deltakelse på messen, og bare et utvalg av verdens ledende gallerier får innpass. Til nå er det bare Galleri Riis, STANDARD (OSLO) og det ikke lenger eksisterende Galleri Wang av norske gallerier som har vært representert på hoveddelen av Art Basel. I tillegg har den norske galleristen Atle Gerhardsen, med det berlinbaserte Gallerie Gerhardsen Gerner, vært representert på både hovedutstillingene i Basel og i Miami Beach i flere år. I 2011 deltok det Stavanger-baserte Galleri Opdahl for første gang i seksjonen Art Feature, samtidig fikk STANDARD (OSLO) for første gang innpass med ordinær bås på hoveddelen av messen, etter å tidligere ha deltatt på Statements med Matias Faldbakken (2007) og Art Feature (2009, 2010). I 2012 deltok galleriet LAUTOM contemporary på seksjonen Statements med et soloprosjekt med kunstneren Ane Mette Hol, og den norske kunstneren Martin Skauen deltok også i 2012 på Statements med det engelske galleriet Laura Bartlett Gallery.

Referanser
----------

1. ↑  «The Olympics of the art world - Telegraph». Arkivert fra originalen 9. desember 2008. Besøkt 16. juli 2021.
2. ↑  Hong Kong Welcomes the Art World

Eksterne lenker
---------------

* Offisielt nettsted Rediger på Wikidata

* Offisielt nettsted Rediger på Wikidata

* (en) Art Basel – kategori av bilder, video eller lyd på Commons Rediger på Wikidata
* Art Basel Miami Beach
* Artikkel om Art Basel 08 i bladet *Billedkunst*[*død lenke*]
* Intervju med Marc Spiegler, direktør ved Art Basel (kunstkritikk.no)

|  |  |
| --- | --- |
| Oppslagsverk/autoritetsdata | VIAF **·** VIAF **·** GND **·** LCCN **·** BNF **·** BNF (data) **·** SUDOC
 |
**Pretoria-avtalen**, eller **Global and Inclusive Agreement on Transition in the Democratic Republic of Congo**, er en avtale som ble signert i Pretoria i Sør-Afrika 19. desember 2002. Overgangsavtalen var et ledd i det Uganda-ledede fredsforsøket Gbadolitetraktaten. Etter at president Mobutu Sese Seko gjorde Gbadolite, hovedstaden i den kongolesiske provinsen Nord-Ubangi, til en luksuriøs by, fikk den kallenavnet *jungelens Versaille*. 

Partene i overgangsavtalen ville ved denne fornye sin bestrebelse, i overensstemmelse med Lusakaavtalen, Kampalaplanen for tilbaketrekning, Harare-underavtalen og de relevante resolusjoner i Sikkerhetsrådet for opphør av fiendtlige handlinger og forsøket på å finne en minnelig og fredelig løsning på krisen landet stod ovenfor. 

Hovedmålet for avtalen var gjenforening og gjenoppbygging av landet, gjenetablering av fred og restaurering av territorial integritet og statens autoritet i hele landet.

Signatarer
----------

Følgende signatarer deltok i prosessen som førte til avtalen:

* Samling av kongolesere for demokrati (RCE: Rassemblement congolais pour la démocratie)
* Bevegelsen for frigjøringen av Kongo (MLC: Mouvement de libération du Congo)
* Samlingen av kongolesere for demokrati - Frigjøringsbevegelsen. (RCE-ML: Rassemblement congolais pour la démocratie - Mouvement de libération du Congo)
* Nasjonal samling av kongolesere for demokrati (RCE-N: Rassemblement congolais pour la démocratie - National)
* Maimaiene

Innkalte vitner
---------------

Den globale og allinklusive fredssamtalen innkalte følgende personer som vitner:

* Hans eksellense Ketumile Masire, som nøytral fasilitator i den interkongolesiske samtalen
* Hans eksellense Kofi Annan, generalsekretær for De forente nasjoner, representert ved generalsekretærens spesialutsending, hans eksellense Moustapha Niasse
* Hans eksellense Thabo Mbeki, daværende president i Sør-Afrikarepublikken og styreleder i Den afrikanske union

Kilder
------

* (en) Global and Inclusive Agreement on Transition in the Democratic Republic of Congo (Pretoria Agreement) hos United Nations Peacemaker (selve dokumentet)
**Rasmus Berthelsen** (født 10. juli 1827 i Sisimiut, død 4. januar 1901) var en grønlandsk lærer, dikter, komponist og redaktør. 

Han ble utdannet som lærer ved *Godthaab Seminarium* i 1849, og debuterte som dikter i 1855. Han mest kjente dikt er «Guuterput qutsinnermiu» fra 1858. 

Gjennom 1800-tallet, da Grønland var en dansk koloni, var danskene splittet i synet på om grønlenderne skulle skjermes for dansk og europeisk innflytelse. Mange mente at de burde skjermes, for å kunne bevare sin identitet. Den danske administratoren Hinrich Rink var en av forkjemperne for dette synet. Berthelsen, som var født grønlender, jobbet mye sammen Rink, men ble et «offer» for dette synet; til tross for mange års ansettelse ved Godthaab Seminarium (i dag Ilinniarfissuaq) fikk han aldri noen annen tittel enn hjelpelærer. 

Berthelsen var også den første redaktøren av Grønlands første avis, Atuagagdliutit, som ble grunnlagt i 1861 av Hinrich Rink.

Kilder
------

* Danske litteraturpriser
* TijdSchrift voor Skandinavistiek

Eksterne lenker
---------------

* Bilder på arktiskebilleder.dk

  


|  |  |
| --- | --- |
| Oppslagsverk/autoritetsdata | Store Danske Encyklopædi **·** Dansk biografisk leksikon **·** Nationalencyklopedin **·** BIBSYS **·** Geni **·** VIAF **·** GND **·** LCCN **·** ISNI **·** MusicBrainz
 |
Logo til Xbox Game Pass
**Xbox Game Pass** og **PC Game Pass** er videospilltjenester fra Microsoft. Begge tjenestene gir brukerne tilgang til en roterende katalog med videospill fra en rekke utgivere og andre tjenester som Xbox Live Gold og EA Play, for en månedlig abonnementspris. Xbox Game Pass tilbyr denne tjenesten for Xbox Series X/S- og Xbox One-konsollene, samt for Android, iOS og iPadOS via Xbox Cloud Gaming. PC Game Pass tilbys kun til PC-er som bruker Windows 11 og Windows 10, og kan samhandle med Xbox Cloud Gaming. Tjenesten ble tilgjengelig 1. juni 2017, og Xbox Live Gold-abonnenter fikk prioritert tilgang 24. mai.

Abonnenter
----------

I april 2020 ble det rapportert av Microsoft at det var over 10 millioner Xbox Game Pass-abonnenter. I september 2020 var det 15 millioner abonnenter, og i januar 2021 var nummeret 18 millioner. Nummeret økte over 25 millioner ved januar 2022.

Tilgjengelighet
---------------

Xbox Game Pass er tilgjengelig i Argentina, Australia, Belgia, Brasil, Canada, Chile, Colombia, Danmark, De forente arabiske emirater, Finland, Frankrike, Tyskland, Hellas, Hong Kong, India, Irland, Israel, Italia, Japan, Mexico, Nederland, New Zealand, Norge, Polen, Portugal, Russland, Saudi-Arabia, Singapore, Slovakia, Sør-Afrika, Sør-Korea, Spania, Storbritannia, Sverige, Sveits, Taiwan, Tsjekkia, Tyrkia, Østerrike, Ungarn og USA.

Referanser
----------

1. ↑  Kastrenakes, Jacob (29. april 2020). «Xbox Game Pass hits 10 million subscribers». *The Verge* **(engelsk)**. The Verge. Besøkt 30. april 2020.
2. ↑  «Microsoft to acquire ZeniMax Media and its game publisher Bethesda Softworks». 21. september 2020.
3. ↑  Warren, Tom (26. januar 2021). «Xbox Game Pass subscribers hit 18 million». *The Verge*. Besøkt 21. januar 2021.
4. ↑  «Microsoft to acquire Activision Blizzard to bring the joy and community of gaming to everyone, across every device». *Stories* **(engelsk)**. 18. januar 2022. Besøkt 18. januar 2022.
5. ↑  «Xbox Game Pass for Console FAQ». Arkivert fra originalen 5. mars 2019. Besøkt 6. januar 2019.

Eksterne lenker
---------------

* (mul) Offisielt nettsted Rediger på Wikidata

* (en) Xbox Game Pass – kategori av bilder, video eller lyd på Commons Rediger på Wikidata

Portal: Videospill
**Presidentvalget i USA 2004** var det 55. presidentvalget i USAs historie. Valget fant sted den 2. november 2004, og gjenvalgte George W. Bush og Dick Cheney som henholdsvis president og visepresident for perioden 2005–2009. De vant over demokratene John Kerry og John Edwards.

Til forskjell fra valget i 2000, fikk George W. Bush denne gang majoriteten av folkets stemmer, flest stater, samt majoriteten av valgmannsstemmene.

Nominasjoner og primærvalg
--------------------------

Mens Bush ble valgt med én gang, fordi det ikke var noen motkandidater, var det adskillig flere kandidater på demokratenes side. Senatorene John Kerry (Massachusetts) og John Edwards (Nord-Carolina), tidligere guvernør Howard Dean (Vermont), og tidligere general Wesley Clark (Arkansas). Edwards vant Nord- og Sør-Carolina, Dean vant Vermont, Clark vant Oklahoma, mens Kerry vant de resterende 46 statene. Senator Lincoln Chafee (Rhode Island) vurderte å stille til valg som republikansk motstander av Irakkrigen, men bestemte seg for å ikke stille til valg etter at Saddam Hussein ble fanget i desember 2003.

Andre kandidater
----------------

Andre kandidater, som fikk mer enn 100 000 stemmer, inkluderte Ralph Nader (uavhengig), David Cobb (Green Party), Michael Badnarik (Libertarian Party) og Micheal Peroutka (Constitution Party).

|  |  |
| --- | --- |
| Oppslagsverk/autoritetsdata | Encyclopædia Britannica **·** LCCN **·** BBC Things
 |


| * v
* d
* r
Presidentvalg i USA |
| --- |
|  | 
* 1789
* 1792
* 1796
* 1800
* 1804
* 1808
* 1812
* 1816
* 1820
* 1824
* 1828
* 1832
* 1836
* 1840
* 1844
* 1848
* 1852
* 1856
* 1860
* 1864
* 1868
* 1872
* 1876
* 1880
* 1884
* 1888
* 1892
* 1896
* 1900
* 1904
* 1908
* 1912
* 1916
* 1920
* 1924
* 1928
* 1932
* 1936
* 1940
* 1944
* 1948
* 1952
* 1956
* 1960
* 1964
* 1968
* 1972
* 1976
* 1980
* 1984
* 1988
* 1992
* 1996
* 2000
* 2004
* 2008
* 2012
* 2016
* 2020
* 2024

 | USAs flagg |
| Valgmannskollegiet i USA |
**Preston** er en landsby og et verdslig sogn omkring 5 km sør for byen Hitchin i grevskapet Hertfordshire, England. Den vokste opp omkring tempelriddernes eiendom ved det som tidligere var kjent som Temple Dinsley. Princess Helena College, en uavhengig skole for unge kvinner (11 til 18 år), er nå lokalisert på stedet. Det var den første akademiske skole for kvinner, opprettet av døtre av militæroffiserer som hadde tjenestegjort i napoleonskrigene.

Den første kirken i Preston nevnes fra 1252. Etter oppløsningen av tempelridderordenen ble eiendommen gitt videre til johanitterordenen. De eide den fram til oppløsningen av klostrene, og i 1542 ble det gitt til sir Ralph Sadlier.

På 1600-tallet holdt John Bunyan gudstjenester i et naturlig amfiteater som nå kalles Bunyan's Dell. Den lokale anglikanske kirken, St. Martins kirke, ble innviet i 1900. Minsden Chapel, nå i ruiner, ligger i nærheten av landsbyen, men er faktisk i det verdslige sognet Langley.

Referanser
----------

1. ↑  The Chequers, Preston
2. ↑   «House of Knights Templars: Preceptory of Temple Dinsley», *British History Online*
3. ↑  «Princess Helena College». Arkivert fra originalen 10. mai 2011. Besøkt 23. oktober 2016.
4. ↑  «A brief history of Temple Dinsley 1100 - 1800». Arkivert fra originalen 29. september 2013. Besøkt 23. oktober 2016.
5. ↑  «Bunyan’s Cottage and Dell» Arkivert 4. mars 2016 hos Wayback Machine. *A History of Preston*
6. ↑   «Bunyan's Dell», *The Landreader Project*

Eksterne lenker
---------------

(en) Preston, Hertfordshire – kategori av bilder, video eller lyd på Commons


* Preston Village

  


|  |  |
| --- | --- |
| Oppslagsverk/autoritetsdata | Vision of Britain **·** VIAF **·** LCCN **·** GeoNames **·** GeoNames **·** BBC Things **·** MusicBrainz
 |
**Presidentvalget i USA 1960** var det 44. presidentvalget i USAs historie. Valget fant sted den 8. november 1960, og John F. Kennedy og Lyndon B. Johnson ble valgt som henholdsvis president og visepresident for perioden 1961–1965.

Visepresident Johnson ble president etter attentatet mot John F. Kennedy i 1963, og stilte som presidentkandidat selv i 1964. Kennedys motstander fra Republikanerne var Richard Nixon, visepresident under Dwight D. Eisenhower siden 1953. Valget mellom den erfarne Nixon og karismatiske Kennedy ble svært jevnt: Kennedy fikk litt over hundre tusen flere stemmer enn Nixon, men fikk fire færre stater. De 22 delstatene Kennedy vant, holdt likevel til valgseier med 303 mot 219 valgmannsstemmer. Kennedy fremsto i valgkampen som en reformator og forkjemper for like rettigheter, mens Nixon fremsto som en kandidat som representerte stabilitet og erfaring. Nixon og visepresidentkandidat Henry Cabot Lodge jr. brukte parolen «*They understand what peace demands*» om seg selv.

Nixon ledet lenge på meningsmålingene, men tapte til slutt selve valget. Valgkampen var den første hvor de to hovedkandidatene møttes til TV-duell. TV-seerne kåret Kennedy til vinner, og radiolytterne mente Nixon vant debattene. Dette kan forklares med kontrasten mellom en ung og frisk Kennedy, og en eldre og usminket Nixon.[]

Eksterne lenker
---------------

* NRK: USA-valg – TV avgjør valget, 1960 (video)
* Stemmer fordelt på stater
* Stemmer fordelt på stater (med grafer)
* Stemmer fordelt på fylker (counties)

|  |  |
| --- | --- |
| Oppslagsverk/autoritetsdata | Encyclopædia Britannica **·** LCCN
 |


| * v
* d
* r
Presidentvalg i USA |
| --- |
|  | 
* 1789
* 1792
* 1796
* 1800
* 1804
* 1808
* 1812
* 1816
* 1820
* 1824
* 1828
* 1832
* 1836
* 1840
* 1844
* 1848
* 1852
* 1856
* 1860
* 1864
* 1868
* 1872
* 1876
* 1880
* 1884
* 1888
* 1892
* 1896
* 1900
* 1904
* 1908
* 1912
* 1916
* 1920
* 1924
* 1928
* 1932
* 1936
* 1940
* 1944
* 1948
* 1952
* 1956
* 1960
* 1964
* 1968
* 1972
* 1976
* 1980
* 1984
* 1988
* 1992
* 1996
* 2000
* 2004
* 2008
* 2012
* 2016
* 2020
* 2024

 | USAs flagg |
| Valgmannskollegiet i USA |
**Jungfrun** er en rauk på Jungfruklint og et naturreservat nordvest på Gotland i Sverige. Reservatet ble opprettet i 1930, utvidet per 29. november 1976 og omfatter klippekanten og stranden langs en 400 meter lang kyststrekning hvor rauken ligger, om lag 600 meter fra Lickershamn. Rauken er Gotlands største, og det høyeste punktet ligger 12 meter over platået og 26 meter over havet. Nord for Jungfrun ligger et mindre raukfelt. Raukene består av kalksten og står på en kalkklippe med et mergellag noen meter under dette kalkstenslaget. 

På stranden vokser det noe rødflangre. I strandkanten siver vann ut av de porøse kalksteinslagene. Kalkslam siger inn i den voksende mosen og kapsler den inn. På denne måte har et flere desimeter tykt lag av såkalt kalktuff (tufa) blitt dannet. Ved kilden forekommer flere vekster som melnøkleblom (Primula farinosa), fjelltettegras og myrlilje.

Rauken har antagelig fått sitt navn på grunn av sin likhet med en kvinne stående på klippekanten, men er også koblet til det tragiske sagnet om Likair den vises datter, jomfru Öllegard og hennes kjæreste Helge som skal ha kastet seg i havet herfra. Sagnet er gjenfortalt av John Nihlén i *Sagornas ö*.

Galleri
-------

* Rauken JungfrunRauken Jungfrun
* Rauken Jungfrun og naturreservatetRauken Jungfrun og naturreservatet
* Fra naturreservatet JungfrunFra naturreservatet Jungfrun
* Fra naturreservatet JungfrunFra naturreservatet Jungfrun

Referanser
----------

1. ↑  ; *database over svenske naturreservat*; besøksdato: 20. januar 2017; utgivelsesdato: 18. desember 2015.
2. ↑  lansstyrelsen.se: *Beslut, Datum 2010-09-21 Dnr 511-3284-08 «Utvidgning av naturreservatet Jungfrun, Stenkyrka socken, Gotlands kommun, samt nya föreskrifter och skötselplan för reservatet», Bilag 3.* Sett 23. august 2019.
3. ↑  lansstyrelsen.se: «Jungfrun». Sett 23. august 2019.
4. ↑  Gotland.net: *Jungfrun i Lickershamn*

Litteratur
----------

* *Gotlands natur – en reseguide*. Stockholm: Bonnier Fakta, Länsstyrelsen i Gotlands län. 1987. s. 76–77. ISBN 91-34-50860-0.
* *Svenska turistföreningens resehandböcker - Gotland*, 5:e upplagan, 1940 s. 92
* Om Jungfrun, Länsstyrelsen i Gotlands län
**Triaksialkabel**, ofte benevnt som **Triax**, er en kabel med en indre ledere omringet av to leder adskilt med isolasjon.

Triax var fra starten av 1990-årene til ca. 2010 standarden for å forbinde systemkameraer med sine kamerakontrollenheter (CCU) i TV-produksjon. Kabelen kan forsyne kameraet med strøm, styringssignaler (KK), videosignal fra kameraet, lyd fra kameraet, to-veis kommunikasjon, returlyd, samt et returvideosignal.

I dag blir hybridfiberkabel med strøm (kjent som kamerafiber) brukt til samme formål. Det finnes konvertere mellom triax og kamerafiber, slik at ferdigkablet triax-infrastruktur på eksempelvis fotballstadion eller kulturanlegg fortsatt kan benyttes med moderne utstyr som bruker hybridfiber. Dette var mer vanlig å bruke i overgangsperioden mellom disse to teknologiene ca. 2012, men brukes fortsatt blant annet i Holmenkollen for å produsere vintersport, der det ligger triax ferdigkablet på arenaen.

Ettersom at triaksialkabel er kobber i motsetning til fiberoptisk som bruker lys, møter man raskere på begrensninger når det gjelder kabellengder. Dette avhenger av mengde data som baseres på oppløsningen kameraene er konfigurert til. I SD-oppløsning er det uproblematisk å ha kabelstrekk på 250–300 meter. I HD-oppløsning derimot, vil man oppnå signaltap ved kabelstrekk som overstiger ca. 125m. Til sammenligning kan moderne hybridfiber strekkes flere kilometer.

Referanser
----------

1. ↑  «Speilrefleks, wirecam og snowboard». *NRKbeta*. Besøkt 30. januar 2021.
"Molly Malone", Celtic Aire, United States Air Force Band, 2014
**Molly Malone** (også kjent som **Cockles and Mussels**, norsk: Hjerteskjell og Blåskjell) er en populær sang som har fått status som en irsk hymne. Sangen har blitt den uoffisielle hymnen for Dublin, hovedstaden i Irland.

Sangtekst
---------

### Engelsk (original)

Skulptur av Molly med kjerra i Grafton Street, Dublin

> In Dublin's fair city,  
> 
> 
> 
> where girls are so pretty,  
> 
> I first set my eyes on sweet Molly Malone,  
>  she wheeled her wheel-barrow,  
> 
> Through streets broad and narrow,  
> 
> Crying, "Cockles and mussels, alive alive oh!"  
> 
>   
> 
> *"Alive-a-live-oh,*  
> 
> *Alive-a-live-oh",*  
> 
> *Crying "Cockles and mussels, alive alive oh".*  
> 
>   
> 
> She was a fishmonger,  
> 
> And sure 'twas no wonder,  
> 
> For so were her mother and father before,  
> 
> And they each wheeled their barrow,  
> 
> Through streets broad and narrow,  
> 
> Crying, "Cockles and mussels, alive, alive oh!"  
> 
>   
> 
> *(refreng)*  
> 
>   
> 
> 
> 
> She died of a fever,  
> 
> And no one could save her,  
> 
> And that was the end of sweet Molly Malone.  
> 
> Now her ghost wheels her barrow,  
> 
> Through streets broad and narrow,  
> 
> Crying, "Cockles and mussels, alive, alive oh!"  
> 
>   
> 
> *(refreng)*  
> 
> 
> 
>

Eksterne lenker
---------------

* (en) *Molly Malone* på MusicBrainz Rediger på Wikidata

  


|  |  |
| --- | --- |
| Oppslagsverk/autoritetsdata | BIBSYS **·** VIAF
 |